<classify> Raymond Minja -Iringa MWENYEKITI wa Chadema Kanda ya Nyasa, Mchungaji Peter Msigwa,amewataka viongozi wa kanda hiyo kuanza mikutano ya hadhara kwani muda aliotoaRais Dk. John Magufuli umefika. Mchungaji Msigwa ambaye pia ni Mbunge wa Iringa Mjini, alitoa kaulihiyo juzi, alipokuwa akihutubia mkutano wa hadhara, Uwanja wa Mwembetongwamjini hapa. Alisema kuwa Rais Magufuli alitangaza mikutano ianze kufanyikakuanzia mwaka 2020 na sasa umefika, hivyo ni lazima kiongozi afanye hivyokatika eneo lake. Mimi kama mwenyekiti wenu wa Kanda ya Nyasa, natangaza rasmi kuanzialeo juzi kuanza rasmi mikutano ya hadhara kwa kuwa muda umewadia ila mfuate taratibu,sio kwenda kufanya fujo na tumejipanga kwelikweli na lazima kieleweke, mwaka2020 hatuendelei kulalamika, bali ni muda wa kwenda kushika dola, alisemaMsigwa. Alisema kuwa uchaguzi uliopita wa Serikali za Mitaa uliofanyikaNovemba mwaka jana ulivurugwa kwa makusudi, lakini kwa sasa wamejipangakuhakikisha uchaguzi wa mwaka huu wanakwenda kushinda na kuwa na mikakati yakulinda kura. Tuliambiwa tuache siasa na tusubiri mwaka 2020 ndiyo tuanze siasa,sasa muda umewadia, ni kufanya siasa kwa kwenda mbele, hakuna kulala mpakakieleweke au makamanda tuliamshe dude mpaka Ikulu, alisema Msigwa. Pamoja na hayo, alishauri Serikali ibadili mitaala ya elimu nchiniili wasomi wanapomaliza elimu yao waache kuzunguka mitaani na vyeti balimitaala hiyo iwe na jibu kuhusu hali hiyo. Alisema kumekuwa na wimbi kubwa la wasomi ambao wanakosa ajira nakuishi mitaani jambo ambalo huwaathiri kisaikolojia. Akizungumza sekta ya kilimo, alisema imeajiri asilimia 70 yaWatanzania, lakini amedai kwa sasa hali imekuwa mbaya kwa wakulima ambao wengiwametelekezwa kuliko awamu zilizopita. Hata hivyo wakati akieleza hayo kuhusu sekta ya kilimo, hivi karibuniNaibu Waziri wa Kilimo, Hussein Bashe, alisema kuwa kwa sasa Serikali imekuwaikiweka mazingira wezeshi kwa wakulima kwa kuhakikisha wanakuwa na pembejeo zakilimo na kuwatafutia masoko ya uhakika.  <topic>: KITAIFA 